CELEX: 22021D0894
Language: hu
Date: 2021-05-17 00:00:00
Title: Az EU–Kolumbia-Peru-Ecuador kereskedelmi bizottság 1/2021. sz. határozata (2021. május 17.) az egyrészről az Európai Unió és tagállamai, másrészről Kolumbia, Peru és Ecuador között létrejött kereskedelmi megállapodás XII. melléklete (Kormányzati beszerzések) 1. függelékének módosításáról [2021/894]

2021.6.4.   
               
               
                  HU
               
               
                  Az Európai Unió Hivatalos Lapja
               
               
                  L 198/15
               
            
         AZ EU–KOLUMBIA-PERU-ECUADOR KERESKEDELMI BIZOTTSÁG 1/2021. sz. HATÁROZATA
         (2021. május 17.)
         az egyrészről az Európai Unió és tagállamai, másrészről Kolumbia, Peru és Ecuador között létrejött kereskedelmi megállapodás XII. melléklete (Kormányzati beszerzések) 1. függelékének módosításáról [2021/894]
         A KERESKEDELMI BIZOTTSÁG,
         tekintettel az egyrészről az Európai Unió és tagállamai, másrészről Kolumbia, Peru és Ecuador közötti kereskedelmi megállapodásra és különösen annak 191. cikkére,
         mivel:
         
                     (1)
                  
                  
                     Az egyrészről az Európai Unió és tagállamai, másrészről Kolumbia, Peru és Ecuador között létrejött kereskedelmi megállapodás (a továbbiakban: a kereskedelmi megállapodás) 191. cikke megállapítja azokat az eljárásokat, amelyek révén valamely Fél módosíthatja vagy helyesbítheti a kereskedelmi megállapodás VI. címének hatálya alá tartozó beszerzéseinek körét.
                  
               
                     (2)
                  
                  
                     A kereskedelmi megállapodás XII. melléklete 1. függeléke A. szakaszának a központi szintű kormányzati szervezetekről szóló 1. alszakasza meghatározza, hogy Kolumbia mely központi szintű kormányzati szervezeteinek beszerzései tartoznak a VI. cikk hatálya alá.
                  
               
                     (3)
                  
                  
                     A kormányzati beszerzési albizottság 2019. október 17-én Bogotában tartott ülésén Kolumbia tájékoztatta az Uniót azon szándékáról, hogy hat, 2011 után létrehozott, a végrehajtói szinthez tartozó ügynökség hozzáadásával naprakésszé teszi a központi szintű beszerzést végző szervek jegyzékét. Az Unió és Kolumbia közötti kereskedelmi megállapodásra irányuló tárgyalások 2010. évi lezárásakor az ilyen ügynökségek által jelenleg gyakorolt hatásköröket miniszteri szintű beszerzést végző szervek gyakorolták. Ezek az ügynökségek jelenleg nem szerepelnek Kolumbia központi szintű beszerzést végző szerveinek jegyzékén.
                  
               
                     (4)
                  
                  
                     Az Unió és Kolumbia egyetértenek abban, hogy az e határozatban meghatározott hat ügynökség hozzáadásával naprakésszé kell tenni a kolumbiai központi szintű beszerzést végző szervek jegyzékét.
                  
               
                     (5)
                  
                  
                     Ennélfogva módosítani kell a kereskedelmi megállapodás XII. melléklete 1. függeléke A. szakaszának 1. alszakaszát. Az Unió és Kolumbia egyetértenek abban, hogy ez a naprakésszé tétel nem igényel kompenzációs kiigazítást, mivel ez a kereskedelmi megállapodás 191. cikkének (2) bekezdése szerinti kisebb módosítás.
                  
               
                     (6)
                  
                  
                     A kereskedelmi megállapodás 14. cikkének (3) bekezdése értelmében, összefüggésben annak 12. cikke (4) bekezdésével, a kereskedelmi megállapodás XII. melléklete 1. függeléke A. szakasza 1. alszakaszának módosítására vonatkozó határozatot az Unió és – az érintett aláíró andoki országként – Kolumbia elfogadhatja a kereskedelmi megállapodás keretében létrehozott kereskedelmi bizottságban, mivel a határozat kizárólag e két Fél között fennálló kétoldalú kapcsolatra vonatkozik,
                  
               ELFOGADTA EZT A HATÁROZATOT:
         
            1. cikk
            A kereskedelmi megállapodás XII. melléklete (Kormányzati beszerzések) 1. függeléke A. szakaszának 1. alszakaszában a központi szintű beszerzést végző szervek jegyzéke a következő címmel és hat ügynökséggel egészül ki:
            „A végrehajtási részlegek ügynökségei
            
                        29.
                     
                     
                        Agencia Nacional de Minería
                     
                  
                        30.
                     
                     
                        Agencia Nacional de Infraestructura
                     
                  
                        31.
                     
                     
                        Agencia Nacional de Seguridad Vial
                     
                  
                        32.
                     
                     
                        Agencia Nacional del Espectro
                     
                  
                        33.
                     
                     
                        Agencia Presidencial de Cooperación Internacional de Colombia
                     
                  
                        34.
                     
                     
                        Agencia de Desarrollo Rural”.
                     
                  
         
            2. cikk
            Az 1. cikkben meghatározott módosítás nem von maga után kompenzációs kiigazítást.
         
         
            3. cikk
            Ez a határozat az elfogadásának napján lép hatályba.
            Ezt a határozatot a kereskedelmi megállapodás feleinek hivatalos nyelvein kell megszövegezni, amelyek mindegyike egyaránt hiteles.
         
         
            
               
                  a kereskedelmi bizottság részéről
               
               
                  az Unió küldöttségének vezetője
               
               Paolo GARZOTTI
            
            
               
                  Kolumbia küldöttségének vezetője
               
               Juan CARLOS CADENA